VLÁDA SLOVENSKEJ REPUBLIKY

N  á  v r  h

UZNESENIE
VLÁDY SLOVENSKEJ REPUBLIKY

					      č. ....................
                                                             zo dňa.......................

k návrhu na oddlženie škôl a školských zariadení a  riešenie záväzkov štátu v odvetví školstva v pôsobnosti krajských a okresných úradov do 30 júna 2002 vyplývajúcich zo zákona    č. 446/2001 Z. z. o majetku vyšších územných celkov a zákona č. 447/2001 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov

Číslo materiálu:  955/2002-9
Predkladateľ:     minister školstva
________________________________________________________________________

Vláda

A. schvaľuje

návrh na oddlženie škôl a školských zariadení a  riešenie záväzkov štátu v odvetví školstva v pôsobnosti krajských a okresných úradov do 30. júna 2002 vyplývajúcich zo zákona               č. 446/2001 Z. z. o majetku vyšších územných celkov a zákona č. 447/2001 Z. z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov v sume 300 mil. Sk.

B. ukladá
		
prednostom krajských úradov a prednostom okresných úradov

vykonať dôslednú kontrolu hospodárenia vybraných škôl a školských zariadení zameranú na účelnosť a hospodárnosť použitia prostriedkov štátneho rozpočtu v I. polroku 2002 a súhrnnú správu o vykonaných kontrolách za príslušnú rozpočtovú kapitolu predložiť Ministerstvu financií Slovenskej republiky a Ministerstvu školstva Slovenskej republiky

termín : 30. septembra 2002

Vykonajú : prednostovia krajských úradov  
                  prednostovia okresných úradov